Témazáró dolgozat

Az antikvitás irodalma

A csoport

1. Határozd meg az alábbi fogalmakat!
   1. eposz: Verses formájú elbeszélő műfaj, illetve műalkotás; hősköltemény, amelyben egy különleges képességekkel rendelkező hős isteni segítséggel az egész nép vagy közösség életére kiható tettet visz végbe.
   2. disztichon: A szó jelentése: két sor. Egy hexameterből és egy pentameterből álló időmértékes versforma.
   3. invokáció: Eposzi kellék. Segélykérés.
   4. travesztia: ‚Átöltöztetés’; olyan műfaj, amely a paródiával épp ellentétes módon ér el nevetséges hatást: magasztos tárgyát alacsonyabb rendű műfajoknál használatos formába „öltözteti”.
   5. himnusz: istenséget megszólító óda
2. Kinek mely művéből származnak a következő idézetek? Határozd meg, milyen versformában íródtak az egyes részletek!
   1. *„Erre a hókaru Nauszikaá neki válaszul így szólt” -* Homérosz: *Odüsszeia* - hexameter
   2. „Gyűlölöm azt, aki telt kupa mellett bort iszogatván

Háborut emleget és lélekölő viadalt.

S kedvelem azt, aki bölcs és Aphrodité meg a múzsák

Szép adományairól zengve szeretni tanít.” - Anakreón: *Gyűlölöm -* disztichon

* 1. „*Álld helyed bátran, ha szorít a sors, és*

*légy szilárd; viszont, okosan, magad vond*

*össze, hogyha kedvez a szél, tulontúl*

*büszke vitorlád.”* - Horatius: *Licinius Murenához –* szapphói strófa

1. Egy szabadon választott költemény segítségével mutasd be vázlatosan Horatius költészetét!
2. Véleménykifejtés: Rövid esszé keretében fejtsd ki, Antigoné és Kreón vitájában kinek van inkább igaza!

Témazáró dolgozat

Az antikvitás irodalma

B csoport

1. Határozd meg az alábbi fogalmakat!
   1. mitológia: egy bizonyos kultúra vagy vallás mítoszainak összessége, illetve a mítoszokkal foglalkozó tudomány
   2. időmértékes verselés: a hosszú és rövid szótagok szabályos váltakozásán alapuló versritmus
   3. propozíció: Eposzi kellék. Témamegjelölés.
   4. paródia: ‚eltorzító ének’; mint irodalmi műfaj olyan műre utal, amely egy másik művet vagy műfajt kifiguráz, jellemzőit eltúlozva, magasztos tárgyát alacsonyra cserélve .
   5. óda: Lírai műfaj, fenséges tárgyról emelkedett stílusban írt költemény.

1. Kinek mely művéből származnak a következő idézetek? Határozd meg, milyen versformában íródtak az egyes részletek!
   1. *„Istennő, haragot zengj, Péleidész Akhileuszét,  
      A vészest, mely sok ezer kínt szerzett minden akhájnak” -* Homérosz: *Iliász -* hexameter
   2. „*Gyűlölök és szeretek. Kérded tán, mért teszem én ezt.  
      Nem tudom, érzem csak: szerteszakít ez a kín.”* Catullus: *Gyűlölök és szeretek -* disztichon
   3. *„Akinek szivében arany közép tart*

*súlyegyent, azt nem nyomorítja rozzant*

*putri szennye, nem nyomorítja bántó*

*udvari pompa.*” Horatius: *Licinius Murenához –* szapphói strófa

1. Néhány szabadon választott költemény segítségével mutasd be Catullus költészetét!
2. Véleménykifejtés: Rövid esszé keretében fejtsd ki, igaza volt-e Akhilleusznak, hogy elhagyta az ostromot, illetve jól döntött-e, mikor visszatért a csatába!